b'\n_START_ARTICLE_\nPawe\xc5\x82 Cibicki\n_START_SECTION_\nKarriere som klubbspiller\n_START_PARAGRAPH_\nCibicki signerte A-lagskontrakt med Malm\xc3\xb6 FF 23. november 2012. Han spilte f\xc3\xb8rste kamp i Allsvenskan mot Gefle IF 7. juli 2013. Sammenlagt spilte Cibicki sju kamper for klubben i l\xc3\xb8pet av 2013-sesongen. Cibicki signerte juli 2014 en kontrakt for ytterligere tre og et halvt \xc3\xa5r for Malm\xc3\xb6 FF. Cibicki hadde tidligere samme sommer kommet til muntlig enighet om en overgang til den nederlandske Eredivisie-klubben FC Groningen, men han bestemte seg for \xc3\xa5 bli v\xc3\xa6rende i Malm\xc3\xb6 FF dagen f\xc3\xb8r kontrakten skulle signeres. Cibicki fikk et gjennombrudd som spiller 2014-sesongen, hvor han spilte 21 seriekamper og scoret tre m\xc3\xa5l. Cibickis f\xc3\xb8rste seriem\xc3\xa5l kom mot Halmstads BK p\xc3\xa5 hjemmebane 12. mai 2014, i et oppgj\xc3\xb8r Malm\xc3\xb6 FF vant 3\xe2\x80\x931. Cibicki spilte ogs\xc3\xa5 tre kamper i gruppespillet av 2014/2015-utgaven av UEFA Champions League.\n_START_SECTION_\nLandslagskarriere\n_START_PARAGRAPH_\nCibicki, som er f\xc3\xb8dt i Sverige, og har polske foreldre, har dobbelt statsborgerskap. Cibicki ble i mars 2013 tatt ut til Polens U19-lag, som skulle spille to vennskapskamper mot Georgia. Cibicki spilte i 24 minutter, etter \xc3\xa5 ha kommet inn som innbytter i 3\xe2\x80\x931-kampen, som var den f\xc3\xb8rste av de to m\xc3\xb8tene med Georgias U19-lag.'